Toshkent shahrida yuk avtomobili ishtirokida yo‘l-transport hodisasi sodir bo‘ldi. Bu haqda poytaxt IIBB xabar qildi. Foto: IIBB axborot xizmati 2022 yil 22 fevral kuni soat taxminan 07:30 larda 1988 yilda tug‘ilgan N.A. boshqaruvidagi “Howo” rusumli yuk mashinasi Yunusobod tumani THAY ko‘chasidan Uch qahramon aylanma harakati tomoniga harakatlanib ketayotgan bo‘lgan. Qayd etilishicha, shu vaqtda Sabzavot mahallasi qarshisida haydovchining boshqaruvni yo‘qotishi natijasida yo‘l-transport hodisasi sodir bo‘lgan. Natijada, haydovchi tan-jarohatlari bilan shifoxonaga murojaat qilgan. Mazkur holat yuzasidan Toshkent shahar IIBB YHXB tomonidan surishtiruv harakatlari o‘tkazilmoqda.